Deg umedya-agi, nwala-d tuɣalin n umyag “yezha” s uknaw-ines “yeḍṣa” sɛan yiwen n unamek. Dagi usan-d mseḍfaren deg yiwen n waffir, awal sdat wayeḍ. Akken ad d-nessegzi ugar inumak id-mmalen wawalen-agi nsenned ɣef umawal n J.M. Dallet, anda id-yessegza amyag “yezha” mi id-yenna: «yezha, ezhu, izehhu, ad yes3eddi lwaqet igerzen74» , anda idyefka amedya akken ad nefhem ugar lmaɛna n wawal-agi, mi id-yenna: «yezha lxaṭer-ik/ wulik75».